**68. Tilfærsluáætlun (kynning) – (tilfallaáætlanir einstakra nemenda lúta persónuvernd)**

Tilfærsluáætlun og útskrift nemenda með miklar sérþarfir úr grunnskólum Mosfellsbæjar

Þegar nemandi með miklar sérþarfir útskrifast úr grunnskólum í Mosfellsbæ skal útbúa fyrir hann einstaklingsbundna tilfærsluáætlun til að skapa betri skilyrði fyrir nám hans í framhaldsskóla. Gerð tilfærsluáætlunarinnar hefst í 9. bekk og lýkur í 10. bekk. Í henni skulu koma fram upplýsingar um grunnskólagöngu nemandans, núverandi aðstæður og áform um frekara nám.

Skólastjóri ber ábyrgð á tilfærsluáætluninni en verkefnastjóri sérkennslu á eldra stigi

sér til þess að hún sé unnin.

Í foreldraviðtölum í tengslum við gerð einstaklingsnámskrár skal rætt um hvert

nemandi stefni að grunnskólagöngu lokinni og raunhæfir möguleikar á áframhaldandi

námi kynntir. Þetta skal gert þegar nemandi sækir 9. og 10. bekk og taka skal mið af framtíðarsýn foreldra/forráðamanna og nemandans við gerð einstaklingsnámskrár og tilfærsluáætlunar.

Þegar nemandi útskrifast úr grunnskóla skal afhenda foreldrum/forráðamönnum afrit

af þeim gögnum sem þurfa að fylgja á milli skólastiga svo sem helstu greiningum,

þroskamati, skriflegri greinargerð um náms- og félagslega stöðu nemandans og annað sem kann að nýtast við móttöku hans í nýjum skóla. Foreldrar bera ábygð á að koma þessum gögnum til móttökuskólans.

Við lok 10. bekkjar skal nemanda með miklar sérþarfir standa til boða að fara í

kynnisferð í framhaldsskóla ásamt sérfræðingi skólans og foreldrum/forráðamönnum.

Þar mun nemandinn fá fræðslu um uppbyggingu starfsdeildarinna, námið og fleira.